## Pravilnik o mjeriteljskim i tehničkim zahtjevima za utege nazivne vrijednosti od 1 mg do 50 kg točnosti veće od srednje

### NN 2/2007 (4.1.2007.), Pravilnik o mjeriteljskim i tehničkim zahtjevima za utege nazivne vrijednosti od 1 mg do 50 kg točnosti veće od srednje

# DRŽAVNI ZAVOD ZA MJERITELJSTVO

**166**

Na temelju članaka 16. stavka 3. Zakona o mjeriteljstvu (»Narodne novine« br.
163/05) ravnatelj Državnog zavoda za mjeriteljstvo donosi

## PRAVILNIK

### O MJERITELJSKIM TEHNIČKIM ZAHTJEVIMA ZA UTEGE NAZIVNE VRIJEDNOSTI OD 1 MG DO 50 KG TOČNOSTI VEĆE OD SREDNJE

OPĆE ODREDBE

Članak 1.

Ovim se pravilnikom propisuju mjeriteljski i tehnički zahtjevi za utege točnosti
veće od srednje čija je nazivna vrijednost jednaka 1 mg ili viša i jednaka 50 kg
ili manja.
Ovaj se pravilnik ne primjenjuje na metričke karatne utege ili posebne utege na
koje se primjenjuju drugi pravilnici.

POJMOVI

Članak 2.

Pojmovi upotrijebljeni u smislu odredaba ovoga pravilnika dati su u dodatku
ovoga pravilnika koji čini njegov sastavni dio.

MJERITELJSKI I TEHNIČKI ZAHTJEVI

Članak 3.

Utezi iz članka 1. ovoga pravilnika na koje se mogu stavljati EZ oznake i
znakovi navode se u dodatku koji je sastavni dio ovoga pravilnika.
Utezi iz stavka 1. ovog članka ne podliježu EZ tipnome odobrenju, ali moraju
biti podneseni na prvo EZ ovjeravanje.

Članak 4.

Na tržište i u uporabu mogu se stavljati samo utezi iz članka 1. koji nose
oznaku prvoga EZ ovjeravanja.

PRIJELAZNE I ZAVRŠNE ODREDBE

Članak 5.

Utezi koji su na dan stupanja na snagu ovoga pravilnika u uporabi i imaju
valjanu prvu ili EZ ovjeru i ispunjavaju zahtjeve propisa koji su bili na snazi
do stupanja na snagu ovoga pravilnika mogu se stavljati u promet i uporabu te
ovjeravati u skladu s tim propisima do isteka valjanosti ovjerne oznake.

Članak 6.

Do ulaska Republike Hrvatske u Europsku uniju umjesto izraza »EZ tipno
odobrenje« i »EZ prvo ovjeravanje« upotrijebljenih u smislu odredaba ovoga
pravilnika upotrebljavat će se nazivi »odobrenje tipa mjerila« i »prvo
ovjeravanje« u smislu odredaba Zakona o mjeriteljstvu (»Narodne novine« br.
163/03).

Članak 7.

Danom stupanja na snagu ovoga pravilnika prestaje važiti Pravilnik o
mjeriteljskim zahtjevima za utege nazivne mase od 1 mg do 50 kg (»Narodne
novine« br. 56/98 i 71/98).

Članak 8.

Ovaj pravilnik stupa na snagu osmoga dana od dana objave u »Narodnim novinama«.

Klasa: 011-02/06-04/8
Urbroj: 558-04/1-06-1
Zagreb, 21. prosinca 2006.

Ravnatelj
**Mirko Vuković, dipl. ing**., v. r.

DODATAK

**1. Definicije**1.1 Uteg
Fizikalna mjera mase čije su konstrukcijske i mjeriteljske značajke određene
oblikom, veličinom, gradivom, završnom obradbom, nazivnom vrijednošću i najvećom
dopuštenom pogrješkom.
1.2 Garniture utega
Nizovi utega koji se općenito prikazuju u kovčežićima u takvoj kombinaciji da
omogućuju vaganje svih tereta od najmanjega nazivnog utega do zbroja svih utega
u garnituri, u nizu čija je jedinica najmanja nazivna vrijednost u garnituri.
Niz u garnituri utega općenito je sljedeći:
(1; 1; 2; 5) × 10n kg
(1; 1; 1; 2; 5) × 10n kg
(1; 2; 2; 5) × 10n kg
(1; 1; 2; 2; 5) × 10n kg.
U tim izrazima n predstavlja ništicu ili pozitivan ili negativan cijeli broj.
1.3 Etalonski utezi
Utezi koji se upotrebljavaju pri pregledu vaga i utega nazivaju se etalonskim
utezima.
**2. Nazivne vrijednosti utega**Nazivana vrijednost utega mora biti jednaka 1 × 10n kg ili 2 × 10n kg ili 5 ×
10n kg; u tim izrazima n predstavlja ništicu ili pozitivan ili negativan cijeli
broj.
**3. Dogovorena masa**3.1 Dogovorena masa utega na temperaturi od 20 °C jednaka masi referentnog utega
gustoće od 8000 kg/m3 koji ona uravnotežuje u zraku gustoće od 1 72 kg/m3.
3.2 Najveće dopuštene pogrješke iz točke 4. odnose se na dogovorenu masu.
**4. Najveće dopuštene pogrješke pri prvoj EZ ovjeri**4.1 Najveće dopuštene pozitivne ili negativne pogrješke za svaki pojedinačni
uteg dan u miligramima u tablici u nastavku:

|  |  |  |  |  |  |
| --- | --- | --- | --- | --- | --- |
| Nazivne vrijednosti | Razred E1 | Razred E2 | Razred F1 | Razred F2 | Razred M1 |
| 50 kg | 25 | 75 | 250 | 750 | 2500 |
| 20 kg | 10 | 30 | 100 | 300 | 1000 |
| 10 kg | 5 | 15 | 50 | 150 | 500 |
| 5 kg | 2,5 | 7,5 | 25 | 75 | 250 |
| 2 kg | 1,0 | 3,0 | 10 | 30 | 100 |
| 1 kg | 0,50 | 1,5 | 5 | 15 | 50 |
| 500 g | 0,25 | 0,75 | 2,5 | 7,5 | 25 |
| 200 kg | 0,10 | 0, 30 | 1,0 | 3,09 | 10 |
| 100 g | 0,05 | 0,15 | 0,5 | 1,5 | 5 |
| 50 g | 0,030 | 0,10 | 0,30 | 1,0 | 3,0 |
| 20 g | 0,025 | 0,080 | 2,25 | 0,8 | 2,5 |
| 10 g | 0,020 | 0,060 | 0,20 | 0,6 | 2,0 |

|  |  |  |  |  |  |
| --- | --- | --- | --- | --- | --- |
| Nazivne vrijednosti | Razred E1 | Razred E2 | Razred F1 | Razred F2 | Razred M1 |
| 5 g | 0,015 | 0.050 | 0,15 | 0,5 | 15 |
| 2 g | 0,012 | 0,040 | 0,12 | 0,4 | 1,2 |
| 1 g | 0,010 | 0,030 | 0,10 | 0,3 | 1,0 |
| 500 mg | 0,008 | 0,025 | 0,08 | 0,25 | 0,8 |
| 200 mg | 0,006 | 0,020 | 0,06 | 0,20 | 0,6 |
| 100 mg | 0,005 | 0,015 | 0,05 | 0,15 | 0,5 |
| 50 mg | 0,004 | 0,012 | 0,04 | 0,12 | 0,4 |
| 20 mg | 0,003 | 0,010 | 0,.03 | 0,10 | 0,3 |
| 10 mg | 0,002 | 0,008 | 0,025 | 0,08 | 0,25 |
| 5 mg | 0,002 | 0,006 | 0,020 | 0,06 | 0,20 |
| 2 mg | 0,002 | 0,006 | 0,020 | 0,06 | 0,20 |
| 1 mg | 0,002 | 0,006 | 0,020 | 0,06 | 0,20 |

**5. Uobičajeni oblik utega**Uteg od jednoga grama može imati oblik višekratnika jednoga grama ili oblik
nižekratnika jednoga grama.
5.1 Utezi od jednoga grama i utezi višekratnici grama
5.1.1 Utezi razreda M1 trebaju imati oblik utega razreda srednje točnosti.
5.1.2 Utezi drugih razreda točnosti mogu imati vanjske mjere utega srednjeg
razreda točnosti. Utezi od 10 kg do 1 grama mogu također biti valjkasti ili u
obliku blago krnjega stošca na koje je montiran gumb.
5.1.2.1 Visina tijela mora biti približno jednaka srednjemu promjeru, moguća
razlika između srednje vrijednosti promjera i visine može biti između 3/4 i 5/4
toga promjera.
5.1.2.2 Na svim utezima visina gumba treba ležati između srednje vrijednosti
promjera i srednje vrijednosti polumjera tijela.
5.1.3 Utezi razreda E1, E2, F1 ne trebaju imati gumb; oni se mogu sastojati od
jednoga valjkastog tijela.
5.1.4 Utezi razreda E1, E2 moraju biti lijevani iz jednoga komada; drugi utezi
mogu imati šupljinu za ugađanje zatvorenu gumbom ili drugim prikladnim uređajem.
Obujam šupljine za ugađanje ne smije prijeći 1/5 ukupnog obujma utega.
5.2 Utezi od jednog grama i nižekratnici utega od jednog grama. Utezi od jednoga
grama i nižekratnici utega od grama moraju biti poligonalno laminarne vrpce ili
žice prikladno oblikovane kako bi omogućile lako rukovanje.
Oblici utega moraju dati pokazivanje njihove nazivne vrijednosti.
Višekutne pločice, njihov oblik i vrijednosti:
trokut za 1 – 10 – 100 – 1000 mg
četvorina za 2 – 20 – 200 mg
peterokut za 5 – 50 – 500 mg
Višekutni žičani odsječci i njihove vrijednosti:
1 odsječak za 1 – 10 – 100 – 1000 mg
2 odsječaka za 2 – 20 – 200 mg
5 odsječaka za 5 – 50 – 500 mg
Kad su u garnituri dva ili tri istovjetna utega, oni se moraju razlikovati
jednom ili dvjema zvjezdicama ili točkama redom u slučaju pločica i jednom ili
dvjema kukama u slučaju žica.
5.3 Utezi od 20 kg i 50 kg različiti od utega razreda M1 mogu imati oblik
prikladan metodi za rukovanje njima.
**6. Konstrukcija utega**6.1 Utezi moraju biti izrađeni od kovine ili kovinske slitine. Ta kovina ili
slitina mora biti takve kakvoće da pod normalnim uvjetima uporabe gubitak
značajka utega bude zanemariv u odnosu na najveće dopuštene pogrješke za njihov
razred točnosti.
6.1.1 Gustoća utega mora biti takva da odstupanje od 10 % gustoće zraka u odnosu
na specificiranu (1,2 kg/m3) moţe dovesti do pogrjeđke koja nije veăa od Ľ
najveăe dopuđtene pogrjeđke.
6.1.2 Kovina ili slitina utega razreda E1, E2, F1 mora biti stvarno
nemagnetična.
6.2 Otpornost kovine ili slitine utega razreda M1 od 5 kg do 50 kg
paralelepipednog oblika na koroziju i struganje mora biti barem jednak
otpornosti sivog lijevanog ţeljeza.
6.3 Utezi razreda M1 valjkastog oblika koji imaju nazivne vrijednosti od 10 kg
ili manje moraju biti izraeni od mjedi ili gradiva čija je kakvoăa jednaka
mjedi.
6.4 Kakvoăe utvrene u točki 6.2 i 6.3 mogu se dobiti s pomoău prikladne obradbe
povrđine.
**7. Površinsko stanje**7.1 Površina utega, uključujući njihove osnovice i bridove, mora biti potpuno
glatka. Površina utega razreda E1, E2, F1 i F2 ne smije pokazivati poroznost kad
se provjerava golim okom te se mora pažljivo polirati.
Površina valjkastih utega razreda M1 od 10 kg do 1 kg mora se polirati te ne
smije pokazivati poroznost kad se provjerava golim okom. Površinsko stanje
paralelopipednih utega razreda M1 od 50 kg, 20 kg, 10 kg i 5 kg mora biti
usporedivo s onim sivoga lijevanog željeza pažljivo lijevana u kalupu od finog
pijeska.
7.2 Površina utega razreda E1, E2, F1 i F2 od jednoga grama i višekratnika grama
može se zaštititi kovinskom prevlakom.
7.3 Površina utega razreda M1 od jednoga grama i višekratnika grama može se
zaštititi prikladnim premazom.
**8. Gradivo za ugađanja**Utezi razreda točnosti F1 i F2 sa šupljinom za ugađanje moraju se ugađati istim
gradivom kao ono od kojeg su izrađeni ili s čistim kositrom ili molibdenom.
Utezi razreda točnosti M1 mogu se ugađati olovom.
**9. Natpisi**9.1 Utezi u obliku listića ili žice nazivne vrijednosti od jednoga grama ili
manje ne smiju nositi oznaku nazivne vrijednosti.
9.2 Utezi nazivne vrijednosti od jednoga grama ili veće:
• razreda E1 i E2 ne smiju nositi oznaku svoje nazivne vrijednosti.
• razreda F1 moraju nositi oznaku svoje nazivne vrijednosti kako je utvrđeno u
točki 9.2.1; ta oznaka mora biti ili urezana
• razreda F2 moraju nositi natpise razreda F1 praćene slovom F
• razreda M1 moraju nositi oznaku nazivne vrijednosti označenu u brojkama koje
se nalaze iza znaka odgovarajuće jedinice udubljene ili ispupčene na gornjoj
površini tijela ili gumba utega
Valjkasti utezi moraju biti označeni slovom M urezanim ili ispupčenim;
paralelepipedni utezi moraju se označiti slovom M koje ne mora biti urezano ili
ispupčeno.
9.2.1 Nazivne vrijednosti utega moraju se označavati:
• u kilogramima za utege od 1 kilograma ili više
• u gramima za utege od 1 grama do 500 grama.
9.2.2 Utezi koji se pojavljuju dva ili tri puta u nizu moraju se razlikovati
jednim ili dvjema zvjezdicama ili jednom ili dvjema točkama.
**10. EZ završni znak ovjere**Kovčežići u kojima se nalaze utezi razreda E1, E2 i F1 te svi kovčežići koji
sadržavaju grame i višekratnike grama moraju se opskrbiti EZ znakom završnog
ovjeravanja.
Za utege razreda F2 EZ znak završne ovjere mora se staviti na poklopac šupljine
za ugađanje, a gdje ne postoji šupljina za ugađanje na osnovicu utega. Za utege
razreda M1 od jednoga grama do 50 kg EEC znak konačne ovjere mora se postaviti
na olovnu plombu otvora šupljine za ugađanje ili na osnovicu utega koji nemaju
šupljinu za ugađanje.
**11. Pakiranje**11.1 Pojedinačni utezi i nizovi utega razreda E1, E2, F1 i F1moraju se nalaziti
u kovčežićima.
11.2 Za razred M1
• pojedinačni utezi ili nizovi utega do vrijednosti od 500 grama moraju se
nalaziti u kovčežićima
• utezi nazivne vrijednosti veće od 500 grama mogu se nalaziti u kovčežićima na
stalku ili prikazati pojedinačno bez zaštite.
11.3 Poklopci kovčežića moraju označivati razred utega koji sadrže: E1, E2, F1,
F1, M1.

Pravilnik, NN 2/2007-166
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)